Jury acquits Ontario homeowner in fatal shooting of unarmed Indigenous man – Kelowna Capital News
Sylix artist’s mural on display for long weekend in Kelowna DA gee Zuma weer ŉ F | Maroela Media
Die DA stel jaarliks die rapport bekend. Zuma, adjunkpresident Kgalema Motlanthe en ministers word ŉ simbool toegeken vir onder meer hul visie, prestasie, verantwoordbaarheid en finansies. “Terwyl president Zuma se prestasie in 2013 gekenmerk was deur ŉ skreiende gebrek aan leierskap, het die president ook gesorg vir van die grootste skandale in ‘n demokratiese Suid-Afrika,” het Joe Mcgluwa, DA-LP, gesê. Mcgluwa sê dit sluit onder meer in die gebruik van belastingbetalers se geld om opgraderings te doen aan sy private woning in Nkandla in KwaZulu-Natal, die ongemagtigde landing van die Gupta-familie se straler by die Waterkloof-lugmagbasis en die dood van 13 soldate in die Sentraal Afrikaanse Republiek. Ebrahim Patel, minister van ekonomiese ontwikkeling, Mildred Oliphant, minister van arbeid, Susan Shabangu, minister van minerale hulpbronne, Nathi Mthethwa, minister van polisie, Bathabile Dlamini, minister van maatskaplike ontwikkeling en Siyabonga Cwele, minister van staatsveiligheid, het almal ook ŉ F op hul rapporte gekry.
Tina Joemat-Pettersson, minister van landbou, bosbou en visserye, het vir die derde agtereenvolgende jaar ŉ F gekry en is daar opnuut geëis dat sy moet bedank. Thulas Nxesi, minister van openbare werke, het ook ŉ F gekry. Slegs twee ministers het ŉ A op hul rapporte gekry naamlik Aaron Motsoaledi, minister van gesondheid, en Derek Hanekom, minister van wetenskap en tegnologie. Pravin Gordhan, minister van finansies, en Marthinus van Schalkwyk, minister van toerisme, het albei ŉ B gekry. Lindiwe Sisulu, minister van openbare administrasie, het ŉ C gekry. Sisulu het verlede jaar ŉ F gekry terwyl sy nog minister van verdediging was.